Forslag til RÅDETS AFGØRELSE om fastlæggelse af Den Europæiske Unions holdning til visse resolutioner, som skal til afstemning inden for rammerne af Den Internationale Vinorganisation (OIV) /* COM/2013/0243 final - 2013/0129 (NLE) */





BEGRUNDELSE Den Internationale Vinorganisation (OIV) er en videnskabelig og teknisk mellemstatslig organisation, der beskæftiger sig med vinproduktion, vin, vinbaserede drikkevarer, spisedruer, rosiner og andre vinavlsprodukter. OIV har følgende formål: i) oplysning ved hjælp af publikationer, arrangementer og symposier; ii) bistand til andre internationale organisationer, der beskæftiger sig med standardisering, og iii) bistand til international samordning af nuværende praksis og standarder. For tiden er 44 stater medlemmer af OIV, heriblandt 20 EU-medlemsstater. EU er ikke medlem af OIV på nuværende tidspunkt. På EU-plan påvirkes EU-lovgivningen, jf. Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen, EUT L 299, s. 1) af nogle af de resolutioner, der vedtages og offentliggøres af OIV. Fusionsmarkedsordningen indeholder henvisninger til OIV-resolutionerne i følgende bestemmelser: - analysemetoder til bestemmelse af sammensætningen af vinavlsprodukter og visse renheds- og identitetsspecifikationer for de stoffer, der anvendes i forbindelse med de ønologiske fremgangsmåder, således at de regler på området, der er vedtaget og offentliggjort af OIV, rent faktisk bliver bindende i EU (fusionsmarkedsordningens artikel 120g og artikel 9 i Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed, EUT L 193, s. 1) - ønologiske fremgangsmåder, som OIV har vedtaget og offentliggjort, og som Kommissionen bliver nødt til at tage udgangspunkt i, når den giver tilladelse til sådanne fremgangsmåder (fusionsmarkedsordningens artikel 120f), og - de samme ønologiske fremgangsmåder, i henhold til hvilke EU skal acceptere vin produceret i tredjelande, og som derfor rent faktisk bliver bindende i EU (fusionsmarkedsordningens artikel 158a). I henhold til Kommissionens forordning (EF) nr. 2870/2000 af 19. december 2000 om EF-referenceanalysemetoder for spiritus (EFT L 333 af 29.12.2000, s. 20) påvirker visse resolutioner, som vedtages og offentliggøres af OIV, på tilsvarende måde EU-lovgivningen. Artikel 3 i forordning 2870/2000 indeholder henvisninger til OIV-resolutioner, hvor der ikke er fastsat EF-referenceanalysemetoder til påvisning og kvantitativ bestemmelse af de eftersøgte stoffer i det pågældende produkt. På baggrund af de drøftelser, der har fundet sted under ekspertgruppernes forberedende møder til OIV's generalforsamling, kan det forventes, at følgende resolutioner, der får retsvirkning i den gældende EU-lovgivning, sættes på generalforsamlingens dagsorden til vedtagelse: - I resolutionsudkastene OENO-TECHNO 11-498 og 11-499 fastlægges der nye ønologiske fremgangsmåder. I overensstemmelse med artikel 120f og 158a i forordning (EF) nr. 1234/2007 vil disse resolutioner påvirke den gældende EU-lovgivning. - I resolutionsudkastene OENO-SCMA 9-418, 10-440, 10-480, 11-477, 11-478, 12‑510 og 12-511 fastlægges der nye analysemetoder. I overensstemmelse med artikel 120g i forordning (EF) nr. 1234/2007 vil disse resolutioner påvirke den gældende EU-lovgivning. - I resolutionsudkastene OENO-MICRO 11-496 et 11-497, OENO-SPECIF 10-459, 11-481, 11-482, 11-487, 11-488 and 11-495 fastlægges der renheds- og identitetsspecifikationer for de stoffer, der anvendes i forbindelse med ønologiske fremgangsmåder. I overensstemmelse med artikel 9 i forordning (EF) nr. 606/2009 vil disse resolutioner påvirke den gældende EU-lovgivning. - I resolutionsudkastet OENO-SCMA 12-521 fastlægges der nye analysemetoder for visse former for spiritus. I overensstemmelse med artikel 3 i forordning (EF) nr. 2870/2000 vil denne resolution påvirke den gældende EU-lovgivning. Ovennævnte resolutioner er blevet drøftet indgående af videnskabelige og tekniske eksperter inden for vinsektoren. De bidrager til den internationale harmonisering af vinstandarden og opstiller rammer, som sikrer fair konkurrence ved handel med vinavlsprodukter. De bør derfor støttes. Som det tidligere har været tilfældet, forventes det, at dagsordenen for OIV's generalforsamling stadig kan blive ændret, og at der sættes yderligere resolutioner på dagsordenen, som påvirker EU-lovgivningen. For at sikre at generalforsamlingens arbejde bliver effektivt, samtidig med at bestemmelserne i traktaterne overholdes, vil Kommissionen i tide supplere og/eller ændre nærværende forslag, således at Rådet kan vedtage den holdning, der skal indtages for disse resolutioner. 2013/0129 (NLE) Forslag til RÅDETS AFGØRELSE om fastlæggelse af Den Europæiske Unions holdning til visse resolutioner, som skal til afstemning inden for rammerne af Den Internationale Vinorganisation (OIV) RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, sammenholdt med artikel 218, stk. 9, under henvisning til forslag fra Europa-Kommissionen, og ud fra følgende betragtninger: (1) Den Internationale Vinorganisation (OIV) er en videnskabelig og teknisk mellemstatslig organisation, der beskæftiger sig med vinproduktion, vin, vinbaserede drikkevarer, spisedruer, rosiner og andre vinavlsprodukter. OIV har følgende formål: i) oplysning ved hjælp af publikationer, arrangementer og symposier; ii) bistand til andre internationale organisationer, der beskæftiger sig med standardisering, og iii) bistand til international samordning af nuværende praksis og standarder. For tiden er 44 stater medlemmer af OIV, heriblandt 20 EU-medlemsstater. EU er ikke medlem af OIV på nuværende tidspunkt. (2) På EU-plan påvirkes EU-lovgivningen, jf. Rådets forordning (EF) nr. 1234/2007 af 22. oktober 2007 om en fælles markedsordning for landbrugsprodukter og om særlige bestemmelser for visse landbrugsprodukter (fusionsmarkedsordningen, EUT L 299, s. 1) af nogle af de resolutioner, der vedtages og offentliggøres af OIV. I fusionsmarkedsordningen henvises der til OIV-resolutionerne i følgende bestemmelser: - analysemetoder til bestemmelse af sammensætningen af vinavlsprodukter og visse renheds- og identitetsspecifikationer for de stoffer, der anvendes i forbindelse med de ønologiske fremgangsmåder, således at de regler på området, der er vedtaget og offentliggjort af OIV, rent faktisk bliver bindende i EU (fusionsmarkedsordningens artikel 120g og artikel 9 i Kommissionens forordning (EF) nr. 606/2009 af 10. juli 2009 om gennemførelsesbestemmelser til Rådets forordning (EF) nr. 479/2008 for så vidt angår kategorier af vinavlsprodukter, ønologiske fremgangsmåder og restriktioner i forbindelse hermed, EUT L 193, s. 1) - ønologiske fremgangsmåder, som OIV har vedtaget og offentliggjort, og som Kommissionen bliver nødt til at tage udgangspunkt i, når den giver tilladelse til sådanne fremgangsmåder (fusionsmarkedsordningens artikel 120f), og - de samme ønologiske fremgangsmåder, i henhold til hvilke EU skal acceptere vin produceret i tredjelande, og som derfor rent faktisk bliver bindende i EU (fusionsmarkedsordningens artikel 158a). (3) I henhold til Kommissionens forordning (EF) nr. 2870/2000 af 19. december 2000 om EF-referenceanalysemetoder for spiritus (EFT L 333 af 29.12.2000, s. 20) påvirker visse resolutioner, som vedtages og offentliggøres af OIV, på tilsvarende måde EU-lovgivningen. Artikel 3 i forordning (EF) nr. 2870/2000 henviser til OIV-resolutioner, hvor der ikke er fastsat EF-referenceanalysemetoder til påvisning og kvantitativ bestemmelse af de eftersøgte stoffer i det pågældende produkt. (4) OIV's næste generalforsamling finder sted den 8. juni 2013. Generalforsamlingen vil ved denne lejlighed behandle og eventuelt vedtage resolutioner, som får den omtalte retsvirkning. (5) Inden OIV's generalforsamling er det derfor nødvendigt at vedtage den holdning, som de medlemsstater, der er medlemmer af OIV, og som handler i fællesskab i EU's interesse, skal indtage på OIV's generalforsamling, for så vidt angår disse resolutioner. (6) I resolutionsudkastene OENO-TECHNO 11-498 og 11-499 fastlægges der nye ønologiske fremgangsmåder. I overensstemmelse med artikel 120f og 158a i forordning (EF) nr. 1234/2007 vil disse resolutioner påvirke den gældende EU-lovgivning. (7) I resolutionsudkastene OENO-SCMA 9-418, 10-440, 10-480, 11-477, 11-478, 12‑510 og 12-511 fastlægges der nye analysemetoder. I overensstemmelse med artikel 120g i forordning (EF) nr. 1234/2007 vil disse resolutioner påvirke den gældende EU-lovgivning. (8) I resolutionsudkastene OENO-MICRO 11-496 et 11-497, OENO-SPECIF 10-459, 11-481, 11-482, 11-487, 11-488 and 11-495 fastlægges der renheds- og identitetsspecifikationer for de stoffer, der anvendes i forbindelse med ønologiske fremgangsmåder. I overensstemmelse med artikel 9 i forordning (EF) nr. 606/2009 vil disse resolutioner påvirke den gældende EU-lovgivning. (9) I resolutionsudkastet OENO-SCMA 12-521 fastlægges der nye analysemetoder for visse former for spiritus. I overensstemmelse med artikel 3 i forordning (EF) nr. 2870/2000 vil denne resolution påvirke den gældende EU-lovgivning. (10) Ovennævnte resolutioner er blevet drøftet indgående af videnskabelige og tekniske eksperter inden for vinsektoren. De bidrager til den internationale harmonisering af vinstandarden og opstiller rammer, som sikrer fair konkurrence ved handel med vinavlsprodukter. De bør derfor støttes. (11) For at give den nødvendige fleksibilitet under forhandlingerne forud for OIV's generalforsamling bør de medlemsstater, der er medlemmer af OIV, kunne tilslutte sig ændringer til disse resolutioner, forudsat at sådanne ændringer ikke ændrer indholdet heri — VEDTAGET DENNE AFGØRELSE: Artikel 1 Unionens holdning på OIV's generalforsamling i 2013, som de medlemsstater, der er medlemmer af OIV, og som handler i fællesskab i Unionens interesse, skal repræsentere, skal være i overensstemmelse med bilaget til denne afgørelse. Artikel 2 1. Medlemsstater, der er medlemmer af OIV, skal - hvor der er sandsynlighed for, at den i artikel 1 omhandlede holdning bliver påvirket af ny videnskabelig eller teknisk information inden eller under møder i OIV - kræve, at afstemningen på OIV's generalforsamling udskydes, indtil Unionens holdning er fastlagt på grundlag af de nye elementer. 2. Efter koordination, navnlig koordination på stedet, og uden yderligere afgørelse truffet af Rådet om fastlæggelse af Unionens holdning kan de medlemsstater, der er medlemmer af OIV, og som handler i fællesskab i Unionens interesse, tilslutte sig ændringer til de udkast til resolutioner i bilaget til denne afgørelse, der ikke ændrer indholdet heri. Artikel 3 Denne afgørelse er rettet til medlemsstaterne. Udfærdiget i Bruxelles, den […]. På Rådets vegne Formand BILAG Medmindre der foreligger fremtidige ændringer på baggrund af nyudviklinger, bør medlemsstater, der handler i fællesskab i Unionens interesse, kun støtte følgende resolutionsudkast på trin 7 vedrørende analysemetoder til bestemmelse af sammensætningen af vinavlsprodukter, renheds- og identitetsspecifikationer for de stoffer, der anvendes i forbindelse med de ønologiske fremgangsmåder, samt ønologiske fremgangsmåder: OENO-TECHNO 11-498, ændring af dossiererne over ønologiske fremgangsmåder vedrørende enzymer OENO-TECHNO 11-499, håndtering af opløst gas i vin ved hjælp af membrankontaktorer OENO-SCMA 9-418, praktisk vejledning for vurdering, kvalitetskontrol og usikkerhedsanalyse af en ønologisk analysemetode OENO-SCMA 10-440, retningslinjer for duft- og smagsbedømmelse af mangler ved vine OENO-SCMA 10-480, gaskromatografisk bestemmelse af methanol OENO-SCMA 11-477, påvisning og bestemmelse af phtalater i vin OENO-SCMA 11-478, analyse af mineraler i vin og spiritus ved hjælp af IC—AES (induktivt koblet plasma-atomemissionsspektrometri) OENO-SCMA 12-510, bestemmelse af isotopforholdet 13C/12C for eddikesyre i vineddike ved massespektrometri OENO-SCMA 12-511, metode til bestemmelse af isotopforholdet 18O/16O for vand i vineddike OENO-SCMA 12-521, påvisning og bestemmelse af phtalater i spiritus OENO-MICRO 11-496, monografi om gærautolysater OENO-MICRO 11-497, tørrede, døde gærceller – kodeks OENO-SPECIF 10-459, monografi om inaktiveret gær OENO-SPECIF 11-481, monografi om ultrafiltreringsmembraner OENO-SPECIF 11-482, monografi om nanofiltreringsmembraner OENO-SPECIF 11-487, revision af monografien om måling af cinnamoylesteraseaktivitet i enzympræparater (OIV-OENO 6-2007) OENO-SPECIF 11-488, revision af monografien om bestemmelse af betaglucanaseaktivitet (ß 1‑3, ß 1‑6) i enzympræparater (OIV-OENO 340-2010) OENO-SPECIF 11-495, monografi om planteproteiner– ændring af dossieret.